2006R1557 — SL — 01.03.2011 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 1557/2006

z dne 18. oktobra 2006

o podrobnih pravilih za uporabo Uredbe Sveta (ES) št. 1952/2005 glede registracije pogodb in sporočanja podatkov v sektorju hmelja







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 1952/2005 z dne 23. novembra 2005 o skupni ureditvi trga za hmelj in razveljavitvi uredb (EGS) št. 1696/71, (EGS) št. 1037/72, (EGS) št. 879/73 in (EGS) št. 1981/82 ( 1 ) ter zlasti četrte in pete alinee člena 17, ob upoštevanju naslednjega: (1) Po sprejetju Uredbe (ES) št. 1952/2005 je zaradi jasnosti in razumljivosti treba razveljaviti Uredbo Komisije (EGS) št. 776/73 z dne 20. marca 1973 o registraciji pogodb in sporočanju podatkov v zvezi s hmeljem ( 2 ) in jo nadomestiti z novim besedilom. (2) Člen 14 Uredbe (EGS) št. 1952/2005 določa, da za vsako pogodbo o dobavi hmelja, proizvedenega v Skupnosti, sklenjeno med proizvajalcem ali skupino proizvajalcev na eni strani in kupcem na drugi strani, velja obveznost registracije. Zato je treba določiti pravila za tako registracijo. (3) Za dobave, opravljene v skladu s pogodbami, sklenjenimi vnaprej, kot določa člen 14(2) Uredbe (ES) št. 1952/2005, zlasti kar zadeva količino, ni treba, da ustrezajo dogovorjenim določbam. Za pridobitev natančnih podatkov o prodaji hmelja je zato treba registrirati tudi te dobave. (4) Da bi olajšali registracijo pogodb, sklenjenih vnaprej, je treba zagotoviti, da so te sklenjene pisno in posredovane organu, ki ga imenuje vsaka država članica. (5) Pri pogodbah, ki niso bile sklenjene vnaprej, je primerno, da se ob pomanjkanju druge dodatne dokumentacije registrirajo na podlagi dvojnikov prejetih računov za izvršene dobave. (6) Člen 15 Uredbe (ES) št. 1952/2005 določa, da si države članice in Komisija medsebojno sporočajo podatke, potrebne za uporabo te uredbe. Treba je določiti podrobnosti glede sporočanja. (7) Ker proizvodnje hmelja na Irskem več ni, je treba zaradi jasnosti in razumljivosti razveljaviti Uredbo Komisije (EGS) št. 1375/75 z dne 29. maja 1975 o določbah za priznanje skupin proizvajalcev hmelja na Irskem ( 3 ). (8) Ukrepi, predvideni s to uredbo, so v skladu z mnenjem Upravljalnega odbora za hmelj – ob upoštevanju naslednjega: SPREJELA NASLEDNJO UREDBO:







Člen 1

Predmet registracije iz člena 14(1) Uredbe (ES) št. 1952/2005 so samo pogodbe za hmelj, obran na ozemlju zadevne države članice.

Člen 2

Organ, ki ga imenuje država članica v skladu s členom 14(1) Uredbe (ES) št. 1952/2005, registrira vse izvršene dobave, pri čemer ločuje med pogodbami, sklenjenimi vnaprej, kot določa člen 14(2) navedene uredbe, in ostalimi pogodbami.

Člen 3

Pogodbe, ki se sklepajo vnaprej, se sklenejo pisno. Izvod vsake pogodbe, sklenjene vnaprej, pošljejo proizvajalci ali priznana skupina proizvajalcev organu iz člena 2 v roku enega meseca od njene sklenitve.

Člen 4

Registracija pogodb, ki niso sklenjene vnaprej, se opravi na podlagi dvojnika prejetega računa, ki ga pošlje prodajalec organu iz člena 2.

Prodajalec posreduje ta dvojnik po vsaki dobavljeni pošiljki ali skupaj za vse dobavljene pošiljke, vendar v vsakem primeru pred 15. marcem.

▼M1

Člen 5

1. Države članice proizvajalke Komisiji za vsako letino do 15. aprila leta, ki sledi zadevni letini hmelja, sporočijo informacije, izražene v skupni vrednosti in, razen za točki (a) in (g), razčlenjene v dve skupini sort hmelja (grenki in aromatični hmelj):

(a) število kmetov, ki pridelujejo hmelj;

(b) obrane površine in površine novih nasadov v letu obiranja (v hektarih);

(c) količino v tonah in povprečno ceno hmelja ob zapustitvi kmetije, ki se proda po vnaprej sklenjenih pogodbah;

(d) količino v tonah in povprečno ceno hmelja ob zapustitvi kmetije, ki se proda po drugih pogodbah ali brez pogodb;

(e) neprodano količino hmelja v tonah;

(f) proizvodnjo alfa kislin v tonah in povprečno vsebnost alfa kislin (v odstotkih);

(g) količino hmelja v tonah, zajeto v pogodbah, sklenjenih vnaprej za prihodnjo letino.

Cene iz točk (c) in (d) se izrazijo v EUR na kg, po potrebi se uporabi zadnji menjalni tečaj Evropske centralne banke pred 1. januarjem leta, ki sledi zadevni letini.

2. Obvestila iz odstavka 1 se pošljejo v skladu z Uredbo Komisije (ES) št. 792/2009 ( 4 ).

3. Države članice sprejmejo potrebne ukrepe za zagotovitev, da jim zadevni gospodarski subjekti, vključno z organizacijami proizvajalcev, sporočijo podatke v ustreznih rokih.

▼B

Člen 6

Uredbi (EGS) št. 776/73 in (EGS) št. 1375/75 se razveljavita.

Člen 7

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.